പന്തളം കരിമ്ബ് വിത്ത് ഉത്പാദന കേന്ദ്രത്തില് 60 ലക്ഷം രൂപയുടെ നഷ്ടം പന്തളം: പന്തളം കടയ്ക്കാട് കരിമ്ബ് വിത്ത് ഉത്പാദന കേന്ദ്രത്തില് വെള്ളം കയറി 60 ലക്ഷം രൂപയുടെ നഷ്ടം. 13 ഏക്കറിലെ കരിമ്ബ്, 2000 തെങ്ങിന് തൈ, 7800 കുരുമുളക് വള്ളി, 35,000 വിവിധയിനം പച്ചക്കറിതൈകള്, ബഡ് പ്ലാവ് 3750 തുടങ്ങി നിരവധി കാര്ഷിക വിളകള്ക്കാണ് നാശം സംഭവിച്ചത്. ഒരു കോടി ഫല വൃക്ഷങ്ങള് നല്കുന്നതിന് വേണ്ടി പാകി കളിപ്പിച്ച വയാണ് നഷ്ടമായത്. ഇക്കൊല്ലം തന്നെ ഇവിടെ രണ്ടാം തവണയാണ് വെളളം കയറുന്നത്. പന്തളം ശര്ക്കര നിര്മിക്കുന്ന യൂണിറ്റിലും വെള്ളം കയറി. ട്രാക്ടറടക്കമുള്ള ആറു വാഹനങ്ങളും 29 പശുക്കളെയും 27 ആടുകളെയും ഞായറാഴ്ച വൈകുന്നേരത്തോടെ പന്തളം എന്എസ്എസ് കോളജ് ഗ്രൗണ്ടിലേക്ക് മാറ്റിയിരുന്നു. അടിക്കടിയുള്ള വെളളപ്പൊക്കം കാരണം 2018 മുതല് വലിയ നഷ്ടമാണ് ഫാമിന് ഉണ്ടാകുന്നത്. അഞ്ചു കോടി രൂപയുടെ നഷ്ടമാണ് കണക്കാക്കുന്നത്. പ്രതിസന്ധികള്ക്കിടയിലും 202021 സാമ്ബത്തിക വര്ഷം 1.22 കോടി രൂപയുടെ വരുമാനം ഉണ്ടാക്കാന് കഴിഞ്ഞു. ഇത്തവണ രണ്ടു കോടിയില് എത്തിക്കുന്നതിനുള്ള പരിശ്രമത്തിലായിരുന്നെന്ന് കൃഷി ഓഫീസര് വിമല് കുമാര് പറഞ്ഞു.